Bohumil Andrejko

Bohumil Andrejko (* 10. december 1952, Stropkov) je slovenský futbalový tréner a bývalý futbalista. Hral na poste útočníka v kluboch VSS/ZŤS Košice a FC Lokomotíva Košice. V československej 1. lige strelil 56 gólov v 201 stretnutiach. V juniorskej reprezentácii do 23 rokov nastúpil v 1 medzinárodnom zápase, do 21rokov v 8 stretnutia a rovnaký počet absolvoval aj v dorasteneckej reprezentácii, pričom strelil 2 góly. V pohári UEFA odohral dve stretnutia a v Rappanovom pohári odohral šesť stretnutí a dal 2 góly. Trénerskú kariéru začal ako vedúci tréner športových tried v Lokomotíve Košice. V rokoch 1997 až 1998 robil asistenta Jozefovi Barmošovi pri Slovenskom národnom futbalovom mužstve do 21 rokov. Na tejto pozícii pokračoval aj po boku Dušana Radolského až do roku 2000. So slovenskou reprezentáciou do 21 rokov bol na európskom šampionáte i na Letných olympijských hrách v roku 2000. V roku 2003 bol hlavným trénerom 1FC Košice. Bohumil Andrejko trénoval aj Slovenské národné futbalové mužstvo do 19 a do 18 rokov a rezervu MFK Košice. Ako tréner viedol futbalové družstva Športového gymnázia Trieda SNP v Košiciach, ktoré sa prebojovalo cez kvalifikáciu na MS stredných škôl v roku 2013 vo Francúzskom Bordoax a v roku 2017 v Česku v Prahe. Je držiteľom najvyššej  trénerskej EURO PRO licencie. V súčasnosti trénuje mládež v klube FK Galaktik Košice.

Referencie

Externé odkazy 
 Bohumil Andrejko na stránke sme.sk

Slovenskí futbalisti
Slovenskí futbaloví tréneri
Hráči MFK Košice
Osobnosti zo Stropkova